Diari Oficial de la Generalitat Valenciana


Sumari del DOGV 1555, del 31-05-1991 (1991/821334)

ORDRE de 21 de març de 1991, de la Conselleria de Cultura, Educació i Ciència, per la qual es convoquen 90 llicencies per estudis per al curs escolar 1991-1992, destinades al professorat d'ensenyament no universitari de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/21/(3)/dof/vci/html**

### Dades del document

Número de DOGV
:   1555

Data del DOGV
:   31-05-1991

Secció del DOGV
:   DISPOSICIONS GENERALS

Número del document
:   1991/821334


Data del document
:   21-03-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre del 21 de març de 1991, del Conseller de Cultura, Educació i Ciència, per la qual es convoquen 90 llicències per estudis per al curs escolar 1991-92, destinades al professorat d'ensenyament no universitari de la Comunitat Valenciana.  
La Llei Orgànica 1/1990, del 3 d?octubre, d'Ordenació General del Sistema Educatiu, en l'article 59, preveu que les administracions educatives fomentaran la investigació i afavoriran l?elaboració de projectes que incloguen innovacions curriculars, metodològiques, tecnològiques i didàctiques. Amb aquest fi, la Conselleria de Cultura, Educació i Ciència es proposa estimular la investigació educativa de manera que genere actituds reflexives i comprensives de la pràctica docent, a més de pretendre potenciar els treballs encaminats a proposar criteris i orientacions per a realitzar adaptacions curriculars, elaborar materials didàctics que garantesquen i donen suport a l?ús del currículum com a instrument d'investigació, i també l'aprofundiment en diversos camps del coneixement i l'ampliació d'estudis que repercutesquen en la millora del sistema educatiu.  
Amb aquest motiu, es convoquen llicències per estudis, com una mesura específica de la política de formació permanent del professorat per tal de fomentar actituds d?estudi, d'investigació, de reflexió sistemàtica sobre la pràctica i d'aprofundiment en diversos camps del coneixement i per a facilitar als professors i al personal especialitzat la seua formació i promoció. Per això,  
ORDENE  
Article primer  
Convocar un concurs de mèrits per a concedir 90 llicències per estudis durant el curs 1991/92, dirigides a professors i professores destinats a centres públics de la Comunitat Valenciana, en les modalitats que figuren en l'annex I d'aquesta convocatòria.  
Article segon  
Podran participar en el concurs els funcionaris i funcionàries docents pertanyents a cossos o escales del professorat que presten serveis en centres públics de BUP, FP, ensenyaments especialitzats, EGB, pre-escolar, educació especial, EPA, i professors i professores especialitzats en psicopedagogia i logopèdia amb destinació definitiva en els SPE.  
Article tercer  
Els candidats hauran de tenir els requisits següents:  
1. Estar en situació de servei actiu i prestar serveis durant el curs 1991-1992.a centres o serveis de suport la gestió directa dels quals corresponga a la Conselleria de Cultura, Educació i Ciència.  
2. Tenir, com a mínim, cinc anys d'antiguitat com a funcionari de carrera, comptant aquest curs acadèmic. Excepcionalment, i només als efectes d'aquesta convocatòria, s?exigiran quatre anys a les primeres promocions del professorat de batxillerat i formació professional de les assignatures d'educació física i valencià.  
3. No estar destinat en comissió de serveis o en adscripció temporal en l'exterior durant el període per al qual se sol·licita la llicència.  
4. No estar subjecte al servei militar en el període de llicència per estudis.  
5. No haver obtingut en els tres últims cursos una llicència per estudis atorgada per la Conselleria de Cultura, Educació i Ciència.  
Aquesta condició no serà exigida als professors que van obtenir una llicència per estudis en la passada convocatòria i que sol·liciten prórroga d'aquesta per al curs 1991-1992.  
6. Obtenir com a mínim quatre punts en l'apartat 1 del barem dels annexos IV i V d'aquesta convocatòria.  
Article quart  
1. Les sol·licituds, juntament amb la documentació corresponent, es dirigiran al Director General d'Ordenació i Innovació Educativa, segons el model de l'annex II.  
2. La presentació de sol·licituds i documentació es realitzarà al registre general de la Conselleria de Cultura, Educació i Ciència, dels serveis territorials de Cultura i Educació, als centres d'informació, iniciatives i reclamacions de la Generalitat Valenciana i als centres de professors de la Comunitat Valenciana, sense perjudici del que estableix l'article 66 de la Llei de Procediment Administratiu.  
3. El termini de presentació de sol·licituds serà de vint dies a partir de l?endemà de la publicació d'aquesta ordre en el Diari Oficial de la Generalitat Valenciana.  
Article cinquè  
S'adjuntarà a la instància de sol·licitud la documentació següent:  
1. Professors que sol·liciten llicència per primera vegada:  
a) Full de serveis certificat pels serveis territorials de Cultura i Educació, tancat per al professorat del cos d'EGB el 31 d'agost de 1990, i, per al professorat del cos d'EM el 30 de setembre de 1990.  
b) Projecte d'estudis o treballs que es realitzaran durant el període de la llicència, segons l'esquema contingut en l'annex III.  
c) Acreditació dels mèrits acadèmics, professionals o de qualsevol tipus, relacionats amb els estudis o treballs per als quals demana la llicència. A aquest efecte no seran comptabilitzats els que no siguen justificats adientment.  
2. Professors que sol·liciten prórroga:  
- Memòria documentada de les activitats realitzades durant el període d'aprofitament de la llicència.  
- Relació numerada i signada dels documents que aporten. A efectes de puntuació s'acreditaran tan sols els mèrits realitzats després del 21 de juny de 1990, data d'acabament del termini de presentació de sol·licituds a la convocatòria de llicències per estudis de l'Ordre del 21 de febrer de 1990 (DOGV 21.05.90).  
Article sisé  
La llicència se sol·licitarà per una o més modalitats. En aquest últim cas, el sol·licitant haurà d?establir l?ordre de prioritat de les modalitats que hi sol·licita i lliurarà tan sols un currículum i tants projectes com modalitats a què es presente  
Article seté  
La selecció de les sol·licituds, la realitzarà una comissió presidida pel Director General d'Ordenació i Innovació Educativa o persona en qui delegue, i formada per:  
- Un representant de la Direcció General de Règim Econòmic i de Personal, designat pel director general corresponent.  
- Un representant de la Direcció General de Centres i Promoció Educativa, designat pel director general corresponent.  
- El Cap del Servei de Formació del Professorat.  
- El Cap del Servei d?Avaluació i Inspecció.  
- Dos professors o professores en activitat d'un centre públic d'ensenyament no universitari, designats pel Director General d'Ordenació i Innovació Educativa.  
- Un director o directora de CEP designat pel Director General d'Ordenació i Innovació Educativa.  
Hi actuarà com a secretari o secretària, un funcionari de la Direcció General d'Ordenació i Innovació Educativa.  
A les reunions de la comissió podrà assistir, amb veu però sense vot, un representant de cadascun dels sindicats que formen part de la mesa sindical sectorial d?educació.  
La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho estima oportú.  
La comissió podrà disposar la constitució de subcomissions especialitzades tan sols a l?efecte de col·laborar en la valoració dels mèrits, projectes d?estudi o treballs dels candidats.  
Article vuitè  
La comissió seleccionadora realitzarà una pre-selecció tenint en compte:  
A) Per a qui sol·licite llicència per estudis per primera vegada:  
1. La puntuació del barem que figura com a annex IV d'aquesta convocatòria.  
2. En cas d'empat entre les persones pre- seleccionades, aquest es dirimirà atenint-se successivament als següents criteris:  
a) Major puntuació en l'apartat 1.1. del barem  
b) Major puntuació en l'apartat 2.1. del barem  
c) Major puntuació en l'apartat 3 del barem  
B) Per a qui sol·licite pròrroga de la llicència per estudis que té actualment:  
1. La puntuació del barem que figura com a annex V d'aquesta convocatòria.  
2. L?empat entre els candidats a pròrroga es dirimirà tenint en compte la puntuació total obtinguda en l'anterior convocatòria. Si continua l'empat, es procedirà com en el punt 2 de l'apartat A.  
En el cas de places vacants en qualsevol de les modalitats sol·licitades, i segons el parer de la comissió seleccionadora, podran incorporar-se a altres en què hi haja candidats, tenint en compte que el nombre total de llicències no podrà sobrepassar el previst.  
La relació de persones pre- seleccionades es farà pública al tauler d'anuncis de la Conselleria de Cultura, Educació i Ciència i dels serveis territorials de Cultura i Educació. Hi haurà un termini de 10 dies per a reclamar.  
En el mateix termini establert en el paràgraf anterior, podran presentar-se renúncies a la concessió de les llicències per estudi davant de la comissió seleccionadora.  
Transcorregut aquest termini, una vegada estudiades i, si escau, ateses aquestes reclamacions, la comissió seleccionadora trametrà a la Direcció General de Règim Econòmic i de Personal l'acta o les actes definitives de selecció on constaran les puntuacions atorgades a cadascun dels candidats i la relació final dels seleccionats.  
Article novè  
Durant el mes de novembre de 1991 els participants podran retirar la seua documentació de la Direcció General d'Ordenació i Innovació Educativa de la Conselleria de Cultura, Educació i Ciència, directament o per mitjà d'una persona autoritzada. Transcorregut el termini, es perdrà el dret sobre aquesta.  
Article deu  
La Direcció General de Règim Econòmic i de Personal, una vegada resolt el concurs de mèrits d'acord amb els requisits que estableix aquesta convocatòria, publicarà la resolució definitiva de la concessió de llicències per estudis en el Diari Oficial de la Generalitat Valenciana.  
Una vegada resolta aquesta convocatòria no s?admetran renúncies a les llicències concedides, llevat de casos d?excepcional gravetat apreciats per la Direcció General de Règim Econòmic i de Personal, amb l?informe previ de la Direcció General d'Ordenació i Innovació Educativa.  
Article onze  
El període de durada de les llicències serà:  
Per al professorat de pre-escolar, EGB, Educació Especial, EPA, i professorat especialitzat en Psicopedagogia i Logopèdia, de l'1 de setembre de 1991 al 31 d'agost de 1992, i, per al professorat d'EM i Ensenyaments Especialitzats, de l'1 d'octubre de 1991 al 30 de setembre de 1992.  
Quan la llicència per estudis s'haja sol·licitat per a poder gaudir d'una beca concedida pel Ministeri d'Educació i Ciència, bé directament o amb motiu de convenis o acords de cooperació bilateral, i el període de duració no coincidesca amb el que s'ha disposat anteriorment, podrà autoritzar-se?n l'aprofitament fins al 31 de desembre de 1992.  
Article dotze  
Els professors i professores beneficiaris presentaran una memòria global del treball fet i els justificants dels estudis realitzats a la Direcció General d'Ordenació i Innovació Educativa en el termini d'un mes després d?acabar el període de llicències per estudis.  
La Conselleria de Cultura, Educació i Ciència podrà disposar de les memòries d?acord amb la legislació vigent sobre la propietat intel·lectual.  
Article tretze  
L?incompliment de les condicions previstes en aquesta ordre podrà motivar la rescissió de la llicència per estudis, i les sancions corresponents.  
Article catorze  
Durant el temps de durada de la llicència per estudis, el professorat seleccionat rebrà els emoluments corresponents a les retribucions bàsiques, segons l'article 23.2. de la Llei 30/1984, de Mesures per a la Reforma de la Funció Pública.  
DISPOSICIONS FINALS  
Primera  
S'autoritzen les Direccions Generals d'Ordenació i Innovació Educativa i de Règim Econòmic i de Personal, perquè, en l?àmbit de les seues competències, despleguen les instruccions necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 de març de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Modalitats de les llicencies per estudis  
1. Perfeccionament acadèmic:  
 1ª vegada 2ª vegada  
Llicenciatures 35 3  
Tesis doctorals 15 3  
Perfeccionament lingüístic:  
- valencià 5 -  
- castellà 5 -  
- anglès 4 -  
- francès 2 -  
Altres estudis 5 2  
2. Perfeccionament professional i didàctic:  
Projectes d?investigació científica 3 -  
Projectes d'investigació didàctica i educativa   
orientats a la implantació de la LOGSE 4 1  
Projectes d?investigació de coeducació 2 1  
ANNEX II  
Sol·licitud de llicència per estudis, curs 1991/92  
Nom   
amb NRP sol·licita que li siga concedida llicència  
per estudis en la modalitat que s'indica a continuació:  
1. Modalitat  
(Indiqueu amb una x la modalitat que sol·liciteu)  
L Perfeccionament acadèmic.  
- Llicenciatures ( )  
- Tesis doctorals ( )  
- Perfeccionament lingüístic: ( )  
 valencià ( )  
 castellà ( )  
 anglès ( )  
 francès ( )  
 Altres estudis acadèmics ( )  
2. Perfeccionament professional o didàctic.  
- Projectes d?investigació científica i educativa ( )  
- Projectes d?investigació didàctica i educativa orientats  
 a la implantació de la LOGSE ( )  
- Projectes d'investigació de sistemes en coeducació ( )  
II. Cos o escala de procedència (Llei 30/1984)  
1. Mestres   
2. E. Secundari   
3. Altres cossos o escales   
III. Dades professionals  
Assignatura, matèria o àrea en què esteu especialitzats   
Ensenyeu l?assignatura, matèria o àrea esmentada?   
Centre   
Adreça del centre   
CP localitat   
Província NRP   
IV. Dades personals  
DNI telèfon   
domicili particular   
CP localitat província   
V. Sol·licitud de llicència per segona vegada  
Si   
NO   
 de de 1991  
Signatura:  
SR. DIRECTOR GENERAL D'ORDENACIO I INNOVACIO EDUCATIVA  
ANNEX 111  
Esquema del contingut del projecte d?estudis o treball  
1. Modalitat de la llicència per estudis  
   
2. Estudis o treball que projecteu realitzar  
   
3. Centre d?estudis o empresa on penseu realitzar el projecte de treball:  
   
3.1. Nom   
3.2. Domicili   
Localitat CP   
telèfon Província   
4. Per què sol·liciteu la llicència?: Justifiqueu-ho en un mínim de 6 folis seguint el següent esquema:  
4.1. Motius   
4.2. Objectius   
4.3. Justificació d?aquests   
4.4. Etapes de desplegament (el projecte serà datat i signat per la persona interessada).  
ANNEX IV  
Barem per a les sol·licituds de llicències per estudis  
que es demanen per primera vegada (curs 1991-92)  
 Total punts  
 màxim Documents  
1. Projecte de treball o estudis: Projecte de treball  
1.1. Per l?interès que ofereixen per a millorar  
la qualitat de l?ensenyament en l?especialitat  
o matèria que imparteix. (mínim 4 punts) 8  
1.2. Per la concessió de la beca per a la  
realització del treball que es presenta 4 Document acreditatiu  
2. Mèrits docents:  
2.1. Serveis docents:  
2.1.1. Per cada any de servei com a funcionari Full de serveis  
de carrera: 1 punt per any complet 0'5 punts  
per any de servei interí 7  
2.1.2. Activitats docents i participació en els  
òrgans directius o de coordinació didàctica 2 Documents acreditatius  
2.2. Participació en programes educatius relacionats amb els  
estudis o treballs per als quals es demana la llicència 2 Documents acreditatius  
3. Activitats de formació permanent:  
3. l. Direcció o docència en activitats de perfeccionament Fotocòpia compulsada  
relacionades amb la seua especialitat: 0,50 punts, dels certificats   
per activitat com a màxim 3 acreditatius  
3.2. Assistència a cursos, grups estables, seminaris i Documents acreditatius  
altres activitats de perfeccionament relacionades amb la  
seua especialitat: 0,25 punts per activitat, com a màxim 3  
4. Publicacions o investigacions sobre la Exemplars corresponents  
matèria o especialitat d?ensenyament: avalats per organismes  
 públics.  
4.1. De caràcter científic:  
màxim 1 punt per treball 4  
4.2. De caràcter pedagògic i didàctic:   
màxim 1 punt per treball 4  
5. Mèrits acadèmics: Fotocòpia compulsada  
 del títol o certificats  
 d?estudis  
5.1. Títol de doctor en matèria objecte d'estudi 2  
5.2. Títol de mestre de valencià 1  
5.3. Màster relacional amb la matèria objecte d'estudi 0'5  
5.4. Altres títols o diplomes 1?5  
6. Serveis prestats des de l'administració educativa Fotocòpia compulsada  
relacionats amb la innovació pedagògica: del document justificatiu  
1 punt per any sencer 3 amb expressió de la durada del càrrec  
 Total 45 Punts  
ANNEX V  
Barem per a sol·licituds de llicències per estudis  
que es demanen per segona vegada (curs 1991-92)  
 Total punts  
 màxim Documents  
1. Memòria documentada de les activitats realitzades: Memòria  
1.1. Per l?interès que ofereixen per a millorar  
la qualitat de l?ensenyament en l?especialitat  
o matèria que imparteix. (Mínim 4 punts) 8  
1.2. Per la concessió de la beca per a la   
realització del treball que es presenta 4 Documents acreditatius  
2. Participació en programes educatius relacionats -   
amb els estudis o treballs per als quals es demana la llicència 2 Documents acreditatius  
3. Activitats de formació permanent:  
3. l. Direcció o docència en activitats de perfeccionament Fotocòpia compulsada  
relacionades amb la seua especialitat: 0,50 punts, dels certificats   
per activitat com a màxim 3 acreditatius  
3.2. Assistència a cursos, grups estables, seminaris i Documents acreditatius  
altres activitats de perfeccionament relacionades amb la  
seua especialitat: 0,25 punts per activitat, com a màxim 3  
4. Publicacions o investigacions sobre la Exemplars corresponents  
matèria o especialitat d?ensenyament: avalats per organismes  
 públics.  
4.1. De caràcter científic:  
màxim 1 punt per treball 4  
4.2. De caràcter pedagògic i didàctic:   
màxim 1 punt per treball 4  
5. Mèrits acadèmics: Fotocòpia compulsada  
 del títol o certificats  
 d?estudis  
5.1. Títol de doctor en matèria objecte d'estudi 2  
5.2. Títol de mestre de valencià 1  
5.3. Màster relacional amb la matèria objecte d'estudi 0'5  
5.4. Altres títols o diplomes 1?5  
6. Serveis prestats des de l'administració educativa Fotocòpia compulsada  
relacionats amb la innovació pedagògica: del document justificatiu  
1 punt per any sencer 3 amb expressió de la durada del càrrec  
 Total 36 Punts


Còpia Permalink ELI